TEHNISKĀ SPECIFIKĀCIJA

Jelgavas ielas pārbūve posmā no Puškina ielas līdz Bauskas ielai - būvprojekta ekspertīzes veikšana;

1. **Pakalpojuma pamatojums un mērķis**
	1. Pakalpojuma pamatojums - Daugavpils valstspilsētas pašvaldības veiktā atklātā konkursa “Būvprojekta izstrāde un autoruzraudzība būvobjektā: “Jelgavas ielas pārbūve posmā no Puškina ielas līdz Bauskas ielai ””, identifikācijas Nr. DVP 2023/14 ietvaros izstrādātajā būvprojekta saskaņā ar Ministru kabineta 2014. gada 19. augusta noteikumu Nr. 500 „Vispārīgie būvnoteikumi” 43. punktu būvprojekta ekspertīze ir obligāta trešās grupas būvju būvprojektiem, un ievērojot to, ka plānotā inženierbūve (*pašteces kanalizācijas ārējie inženiertīkli ar iekšējo diametru no 800 mm*) ir trešās grupas būve, nepieciešams nodrošināt Būvprojekta ekspertīzi.
	2. Pakalpojuma mērķis - izvērtēt SIA “BM-projekts”, reģ.Nr.40103196966 (turpmāk – Izpildītājs) izstrādāto būvprojektu un sniegt pamatotu Būvprojekta ekspertīzes atzinumu (turpmāk - Atzinums) par Būvprojekta atbilstību spēkā esošo normatīvo aktu un tehnisko noteikumu prasībām attiecībā uz trešās grupas inženierbūves risinājumam. Izpildītājām sava piedāvājumā obligāti jāparedz ekspertīzi zemāk norādītajām sadaļām:

|  |  |
| --- | --- |
| N.p.k. | Nosaukums |
| 1. | Ūdensapgādes un kanalizācijas tīklu daļa (ārējā) UKT |
| 2. | Būvdarbu apjomu saraksts (BA) |
| 3. | Izmaksu aprēķins (T)  |

* *Obligāto ekspertējamo daļu saraksts norādīts informatīvi ņemot vērā objekta robežas, pretendentam jāizvērtē ekspertējamo daļu saraksts un to atbilstību būvniecības normatīvajiem aktiem*
	1. Būvprojekts:
* *Jelgavas ielas pārbūve posmā no Puškina ielas līdz Bauskas ielai, Daugavpilī (iepirkuma identifikācijas Nr. DVP 2023/14);*
1. **Ekspertīzes galvenais uzdevums**
	1. Ekspertīzes uzdevums sevī ietver minimālo veicamo pasākumu kopumu ekspertīzes izstrādei, taču tas nav uzskatāms par izpildītāja ierobežojošu faktoru attiecīgās ekspertīzes izstrādē. Tādējādi, izstrādājot Būvprojekta ekspertīzi, izpildītājs, nepieciešamības gadījumā, izmantojot savas profesionālās un praktiskās zināšanas, veic visus papildus nepieciešamos darbus ekspertīzes veiksmīgai izstrādei.
	2. Būvprojekta ekspertīzes uzdevums ir novērtēt:
		1. Būvprojekta atbilstību Latvijas Republikas Būvniecības likumam, Ministru kabineta 2014. gada 19. augusta noteikumiem Nr. 500 ,,Vispārīgie būvnoteikumi”, kā arī citu speciālo būvnoteikumu un pārējiem saistošajiem normatīvajiem aktiem un tehniskajiem noteikumiem;
		2. Būvprojekta detalizācijas pakāpes pietiekamību būvdarbu kvalitatīvai veikšanai;
		3. Būvprojekta risinājumu atbilstību vides pieejamības prasībām personām ar funkcionālajiem traucējumiem;
		4. Pārbauda Būvprojektā paredzētos konstruktīvos risinājumus un materiālu izvēles atbilstību būves funkcionalitātes un ilgmūžības prasībām.
		5. Veikto inženierizpētes darbu, laboratorijas pārbaužu datu un datu analīžu pārbaužu pietiekamību un projekta risinājumu atbilstību inženierizpētei;
		6. Būvprojekta atbilstību projektēšanas tehniskajām specifikācijām
	3. Sagatavot Būvprojekta ekspertīzes atzinumus atbilstoši normatīvo aktu regulējumam un tehnisko noteikumu prasībām.
	4. Pēc Atzinumu iesniegšanas, projektētājs novērš norādītās neatbilstības, ja tādas tiek konstatētas. Ekspertīzes veicējiem jāpārbauda un jāizvērtē, vai un kā norādītās neatbilstības ir novērstas. Visi uzskaitītie pienākumi projektētājam un ekspertam jāveic līdz pozitīvam Atzinumam.
	5. Nepieciešamības gadījumā jāparedz veikt atkārtotu ekspertīzi.
2. **Ekspertīzes rezultāts.**

Sagatavots Atzinums norādītajām Būvprojektam. Atzinumu pievieno būvniecības lietai būvniecības informācijas sistēmā.

1. **Atbildība**
	1. Izpildītājs, sniedzot pozitīvu Atzinumu, kopā ar Būvprojekta atbildīgo projektētāju ir solidāri atbildīgi par risinājumu atbilstību normatīvo aktu, tehnisko noteikumu prasībām un projektēšanas tehniskās specifikācijas prasībām.
	2. Izpildītājs, sniedzot pozitīvu Atzinumu, ir atbildīgs par Atzinuma saturu un tajā ietverto secinājumu pamatojumu (atbilstoši Būvniecības likuma 19. pantā noteiktajam).
2. **Ekspertīzes termiņš.**
	1. Būvprojekta ekspertīze jāveic ne ilgāk, kā 4 (četru) nedēļu laikā no Būvprojekta saņemšanas dienas.
	2. Pēc nepilnību novēršanas veikt Būvprojekta atkārtotu izvērtēšanu un pārbaudi, un sniegt Būvprojekta ekspertīzes atzinumu ne ilgāk kā 10 (desmit) darba dienu laikā pēc koriģētā būvprojekta saņemšanas

Pielikumā: būvprojekts minimālā sastāvā

Tehniskās specifikācijas sagatavošanas vai pēdējās aktualizācijas datums – 09.04.2024.

Sagatavoja:

Daugavpils pilsētas pašvaldības iestādes

“Komunālās saimniecības pārvalde”

Vadītāja vietnieks D.Dubins